Iċ-ċkejken Lydon ilbieraħ ġibed l-attenzjoni ta' Malta u Għawdex kollha u nistgħu ngħidu wkoll li seraq qalb kulħadd bit-tbissima mill-isbaħ tiegħu u bl-innoċenza ħelwa meta bla tlaqliq ta' xejn wieġeb għall-mistoqsijiet li għamlulu l-ġurja waqt Malta's Got Talent. Iċ-ċkejken Lydon flimkien ma' missieru Jomike esebixxew it-talent tal-għana fuq Malta's Got Talent. Dan hu talent purament Malti, talent tradizzjonali li hu tagħna. Lydon seraq l-attenzjoni ta' kulħadd għax mhux xi xena komuni li tara ġuvintur jgħannu llum il-ġurnata aħseb u ara tifel ta' ħames snin. Gordon tant kien impressjonat bit-talent taċ-ċkejken li kompla qisu raġel żgħir ma' missieru li spiċċa għafas il-golden buzzer għaċ-ċkejken u missieru. F'kumment li ħalla fuq il-midja soċjali tagħna Gordon qal, "Inħossni kburi wisq li f'programm bħal dan kelli ċ-ċans nara u niltaqa' ma' talent purament Malti." Hu jkompli jisħaq, "Hija xi ħaġa mill-isbaħ illi missier jgħaddi t-talent tiegħu lill-uliedu. U hija xi ħaġa aktar imprezzabbli illi dan il-missier qed jgħaddi tradizzjoni u parti mill-kulutra tagħna liċ-ċkejken Lydon, illu żgur mhux forsi ħafna Maltin iħossuhom kburin bih. Mument indimentikabbli li ħa nibqa' ngħożż għal ħajti kollha." Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. Stejjer popolari Bil-Filmat: Serataron Ilbieraħ Jwaqqfu T-Trażmissjoni Minħabba Inċident "Kien Ilek Żmien Ma Toħroġ Iżda Dan Il-Misħut Virus Kellu Jilħqek Xorta" – Ryan Borg "Żewġ Pulizija Nisa Waqqfu Lit-Tfal Aħna U Sejrin Lura Lejn Il-Karozza" - Omm Lydon L-Għannej Ċkejken U Missieru Jirbħu L-Golden Buzzer Waqt Malta's Got Talent!